PATVIRTINTA

Kauno kartų namų direktoriaus

 2020-01-31 įsakymu Nr. 1.4.-11

**BUITINIŲ PASLAUGŲ PADALINIO DIETISTO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Buitinių paslaugų padalinio dietistas yra specialistų pareigybės grupė.

2. Pareigybės lygis – A.

3. Pareigybės paskirtis. Dietisto pareigybė įstaigoje reikalinga kontroliuoti maisto produktų kokybę, sudaryti įstaigos maitinimo kasdieninius planinius bei individualius valgiaraščius, tikrinti patiekalų ruošimą, jų kokybę, maisto ruošimo skyriaus higieninę būklę. Mokyti maisto ruošimo skyriaus darbuotojus higienos reikalavimų.

4. Pareigybės pavaldumas – Buitinių paslaugų padalinio vadovui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos specialius reikalavimus:

5.1. turėti aukštąjį išsilavinimą visuomeninio maitinimo srityje arba biomedicininį;

5.2. turėti nemažesnį kaip 1 metų dietinio maitinimo organizavimo darbo stažą;

5.3. sklandžiai dėstyti mintis raštu, išmanyti dokumentų rengimo taisykles, turėti kompiuterinio raštingumo įgūdžių;

5.4. turėti galiojančią asmens medicininę knygelę;

5.3. išklausęs privalomųjų higienos žinių programą ir turėti atitinkamus pažymėjimus;

5.4. išmanyti Geros Higienos Praktikos taisykles ir gebėti jomis vadovautis.

5.5. išmanyti sveikos mitybos ir dietinio maitinimo principus;

5.6. gebėti planuoti ir organizuoti savo ir virtuvės darbuotojų veiklą, dirbti komandoje, įgyvendinti dietinį maitinimą, vertinti veiklos efektyvumą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Šias pareigas einantis darbuotojas vykdo šias funkcijas:

6.1. organizuoja įstaigos gyventojų, dienos centro lankytojų ir darbuotojų maitinimą;

6.2. rengia kiekvieno patiekalo technologines korteles, kuriose būtų nurodoma į patiekalą įeinančių produktų masė bruto ir neto, patiekalo išeiga, maistinė ir energetinė vertė;

6.3. sustato maisto valgiaraščius, atitinkančius reikalavimus, esant poreikiui koreguoja mitybos racioną pagal gydytojo nurodymus;

6.4. veda važtaraščius – reikalavimus, apskaičiuoja gyventojų, lankytojų bei darbuotojų atsiskaitomąsias pinigines išlaidas mitybai vienam asmeniui per dieną;

6.5. paskirsto virtuvės darbuotojams darbą;

6.6. sustatyto virėjų darbo grafikus;

6.7. užsako maisto produktus;

6.8. kontroliuoja sudedamų žaliavų normas ir paruoštos produkcijos išeigas;

6.9. tikrina naudojamų maisto produktų ir pagamintų patiekalų kokybę, patiekalų temperatūrą;

6.10. pildo reikalingus žurnalus ar kitą dokumentaciją pagal valstybinės maisto ir veterinarijos tarnybos patvirtintus teisės aktus.

6.12. reikalauja, kad virtuvės darbuotojai laikytųsi darbų saugos ir sveikatos bei gaisrinės saugos reikalavimų, sanitarijos bei švaros;

6.13. taiko rizikos veiksnių analizės ir svarbių valdymo taškų (toliau – RVASVT) sistemą maitinimo įstaigoje ir patiekalų gamybos technologijoje;

6.14. vykdo mitybos padalinio matavimo prietaisų metrologinę patikrą;

6.15. laiku pristato sandėlininkui reikiamus dokumentus;

6.16. domisi apie teisės aktų, susijusių su maisto sauga ir maisto tvarkymu, pakeitimais bei papildymais;

6.17. priima iš gyventojų ir jų artimųjų nusiskundimus ir pasiūlymus mitybos klausimais;

6.18. rengia maisto produktų pirkimo technines specifikacijas;

6.19. aplanko naujai atvykusius gyventojus ir aptaria jų mitybos poreikius;

6.20. konsultuoja Laikino gyvenimo namuose gyvenančias motinas vaiko maitinimo klausimais;

6.21. dalyvauti pasitarimuose darbo klausimais, teikti pasiūlymus darbų kokybei gerinti;

6.22. nuolat tobulina profesinę kvalifikaciją Lietuvos Respublikos teisės aktų nustatyta tvarka.

**IV SKYRIUS**

**ATSAKOMYBĖ**

7. Šias pareigas einantis darbuotojas atsako už:

7.1. maisto gamybos kontrolę, virtuvės sanitarinės būklės kontrolę, už maisto produktų užsakymą, maisto valgiaraščio sudarymą bei už mitybos normų (Eur) laikymąsi;

7.2. savo pareigų netinkamą vykdymą ir įstaigai padarytą materialinę žalą atsako LR įstatymų nustatyta tvarka.

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

PATVIRTINTA

Kauno kartų namų direktoriaus

 2019-10-24, įsak. Nr. 1.4.-86